Det var på Café Kysten knivstikkeriet fandt sted klokken godt 14.00. En 24-årig kvinde stak sin 48-årige eks-kæreste med en kniv i både maven og ryggen. Efterfølgende stak hun sig selv to gange i maven. Både kvinden og manden er begge af anden etnisk oprindelse end dansk. Ifølge Nordjyllands Politi er begge uden for livsfare. Manden, der blev stukket ned, er forpagter af caféen, og det var også her klammeriet fandt sted. Knivstikkeriet skulle angiveligt været opstået fordi den 24-årige kvinde var blevet jaloux på sin eks-kæreste. Den 48-årige mand er lige nu på operationsbordet og først derefter kan politiet tage stilling til, hvad der skal ske med kvinden. Nordjyllands Politi oplyser dog, at hun formentligt vil blive sigtet efter Straffelovens § 245, som omhandler vold med kniv.

Referat:
Uoverensstemmelser mellem en mand og hans eks-kæreste i Lønstrup udviklede sig til knivstikkeri lørdag eftermiddag